A referencia THM egy olyan példát jelent, amelyet a banknak törvényi kötelezettsége miatt kell feltüntetnie a hirdetésekben vagy az ajánlatok alatt. Ezeknek a példaszámításoknak a segítségével képet kaphatsz arról, hogy milyen tényezői vannak a hiteleknek. Fel kell tüntetni például a hitel összegét, a futamidőt, a kamat típusát és mértékét (két tizedesjegyig), a törlesztőrészletek havi nagyságát és a teljes összegét is, a THM-et, illetve, hogy mekkora a kölcsön teljes díja. Ezek ugyan reprezentatív minták és sokat segítenek a hitel paramétereinek megértésében, de ne ezek alapján dönts. A díjszabást sok minden meghatározza - például a fizetésed, a felvett összeg vagy a futamidő – így lehet, hogy te egészen más kondíciókkal kapnál hitelt. Használd az online kalkulátorokat is, ahol személyre szabhatod az ajánlatokat.